b'\n_START_ARTICLE_\nRanskan perustuslaki (1958)\n_START_SECTION_\nLyhyesti\n_START_PARAGRAPH_\nVuoden 1958 perustuslaki luotiin, koska Ranskan piti p\xc3\xa4\xc3\xa4st\xc3\xa4 Algerian sodasta ja sen erityinen piirre on paluu vahvaan toimeenpanovaltaan. Perustuslain kirjoittamiseen vaikutti eritt\xc3\xa4in voimakkaasti p\xc3\xa4\xc3\xa4ministeri Michel Debr\xc3\xa9, joka halusi Britannian mallin mukaista vahvaa p\xc3\xa4\xc3\xa4ministeri\xc3\xa4. My\xc3\xb6s kenraali Charles de Gaulle vaikutti voimakkaasti n\xc3\xa4kemyksill\xc3\xa4\xc3\xa4n asiaan, sill\xc3\xa4 h\xc3\xa4n halusi tehd\xc3\xa4 tasavallan presidentist\xc3\xa4 keskeisen vallank\xc3\xa4ytt\xc3\xa4j\xc3\xa4n. Viidennen tasavallan perustuslakiin on vaikuttanut voimakkaasti de Gaullen Bayeux\xe2\x80\x99ssa 6. kes\xc3\xa4kuuta 1946 pit\xc3\xa4m\xc3\xa4 puhe.'